b"\n_START_ARTICLE_\nM\xc3\xa8tode Martenot\n_START_PARAGRAPH_\nEl m\xc3\xa8tode Martenot \xc3\xa9s un m\xc3\xa8tode d'aprenentatge de la m\xc3\xbasica creat el 1912 per Madeleine Martenot, professora de piano, que contempla una visi\xc3\xb3 global de l'educaci\xc3\xb3 art\xc3\xadstica. El 1920, el jove Maurice Martenot, un violoncel\xc2\xb7lista que va crear una s\xc3\xa8rie de jocs musicals per als seus estudiants, per fer malabarismes r\xc3\xadtmics i treballs d'intervals dins la teoria de la m\xc3\xbasica.\n_START_SECTION_\nAplicaci\xc3\xb3 del m\xc3\xa8tode\n_START_PARAGRAPH_\nEls alumnes tractaran la m\xc3\xbasica sense projectes de futur, que simplement voldran gaudir-ne. Per aix\xc3\xb2 \xc3\xa9s molt important que donem sentit i vida a la m\xc3\xbasica que farem, no volem que aprenguin a escoltar un conjunt de notes sin\xc3\xb3 que aprenguin can\xc3\xa7ons. No tots els professors s\xc3\xb3n virtuosos de la m\xc3\xbasica per\xc3\xb2 s\xc3\xad que necessiten tenir una part teatral per poder transmetre el sentit de la m\xc3\xbasica. Per aconseguir tot aix\xc3\xb2 per\xc3\xb2, caldr\xc3\xa0 preparar el cos, ja que nom\xc3\xa9s aconseguirem donar vida a la m\xc3\xbasica si estem predisposats, si estem relaxats i som capa\xc3\xa7os de sentir la m\xc3\xbasica interiorment abans de recrear-la. Contr\xc3\xa0riament a aix\xc3\xb2, els alumnes s\xc3\xb3n capa\xc3\xa7os d'automatitzar els moviments i posicions de les notes i les figures, i mitjan\xc3\xa7ant la t\xc3\xa8cnica podrien reproduir fins i tot virtuosismes, no obstant la m\xc3\xbasica tindria una car\xc3\xa8ncia de sentit._NEWLINE_No \xc3\xa9s tan important el m\xc3\xa8tode com la persona qui l\xe2\x80\x99ensenya. Per molt que alg\xc3\xba s\xc3\xa0piga molt sobre un tema, si no t\xc3\xa9 vocaci\xc3\xb3 per ensenyar-lo els seus alumnes no l\xe2\x80\x99aprendran. A m\xc3\xa9s cal tenir una pedagogia positiva per cultivar la confian\xc3\xa7a dels alumnes, seleccionar un nivell adequat, on se sentin segurs, fer coses que els hi agradin i es motivin per obtenir-ne un major esfor\xc3\xa7 i resultat i intentar que utilitzin la representaci\xc3\xb3 mental per un resultat millor i un record m\xc3\xa9s f\xc3\xa0cil. Aix\xc3\xb2 no treu el fet que quan m\xc3\xa9s rica sigui la cultura musical d\xe2\x80\x99un professor millor seran els seus ensenyaments._NEWLINE_Un altre fet important \xc3\xa9s ser conseq\xc3\xbcents amb els nostres actes, si demanem una can\xc3\xa7\xc3\xb3 \xc3\xa9s perqu\xc3\xa8 nosaltres la sabem fer correctament, si ens atrevim a improvisar els alumnes tamb\xc3\xa9 ho faran i el mateix passa en tots els aspectes. Cal tenir en compte tamb\xc3\xa9 el perfeccionament sensorial que podem treballar a trav\xc3\xa9s de les d\xe2\x80\x99audicions ja siguin de forma lliure o en forma de dictat; i no nom\xc3\xa9s els nostres alumnes tamb\xc3\xa9 cal que com a professors treballem, millorem i exercitem les nostres capacitats sensorials._NEWLINE_Per acabar ens parla de la kinesofia. Es tracta d\xe2\x80\x99aconseguir uns bona relaxaci\xc3\xb3 dels nostres m\xc3\xbasculs, per\xc3\xb2 no en el sentit de tranquil\xc2\xb7litzar-nos i no pensar en res, m\xc3\xa9s aviat tot el contrari, tenir el cos al cent per cent, al m\xc3\xa0xim d\xe2\x80\x99atent per poder sentir i transmetre la m\xc3\xbasica al m\xc3\xa0xim de b\xc3\xa9."